दलाई लामा ने क्या क्या कहा– इस मौके पर प्रमुख वक्ता के तौर पर दलाई लामा ने भारत के पारंपरिक ज्ञान का शिक्षा के आधुनिक पहलुओं के विषय पर विस्तार से चर्चा की । एक छात्र के प्रश्न के जवाब में उन्होंने ने सामंती और प्रजातांत्रिक व्यवस्था को समझाया और कहा कि प्रजातांत्रिक प्रणाली बेहतर होती है। क्योंकि सामंती व्यवस्था में एक इंसान के पास सारी शक्ति आ जाती है और वह अपने स्वार्थ के लिए प्रजा का शोषण करने लगता है। इसी के आगे उन्होंने कहा कि भारत के इतिहास में झांका जाए तो महात्मा गांधी, आजादी के बाद मोहम्मद अली जिन्ना को प्रधानमंत्री बनाना चाहते थे, वह इसके इच्छुक थे लेकिन बाकी नेताओं खासकर जवाहरलाल नेहरू ने इसे स्वीकार नहीं किया।